Blaze7451/Wiki-th-20250601 huggingface dataset:
มอนิก โบโด

จักรพรรดินีทายเฟือง (Empress Thai Phương) หรือพระนามเดิม มอนิก โบโด (Monique Baudot; 30 เมษายน ค.ศ. 1946 – 27 กันยายน ค.ศ. 2021) หรือภายหลังเปลี่ยนเป็น มอนิก หวิญ ถวิ (Monique Vĩnh Thụy) พระสนมในสมเด็จพระจักรพรรดิบ๋าว ดั่ย จักรพรรดิองค์สุดท้ายแห่งเวียดนาม

**ประวัติ**
มอนิก โบโด (Monique Baudot) หรือชื่อเต็มคือ มอนิก มารี เออแฌน โบโด (Monique Marie Eugene Baudot) ชาวฝรั่งเศส โบโดได้ทำงานสำนักพิมพ์ในสถานทูตฝรั่งเศสในประเทศซาอีร์ ในปี ค.ศ. 1969 โดยโบโดได้พบกับสมเด็จพระจักรพรรดิบ๋าว ดั่ย ในกรุงปารีส ประเทศฝรั่งเศส  ซึ่งถูกฝรั่งเศสส่งมาในปี ค.ศ. 1945 และกลับไปใน ค.ศ. 1949 และถูกสละราชสมบัติในปี ค.ศ. 1955
ในเดือนกุมภาพันธ์ ค.ศ. 1972 อดีตสมเด็จพระจักรพรรดิบ๋าว ดั่ย และโบโดได้ทำการสมรสกันในกรุงปารีส และได้รับพระยศขั้น Her Majesty พระนามว่าเจ้าหญิงหวิญ ถวิ และทั้งสองพระองค์ก็ไม่ได้มีพระโอรส-ธิดาด้วยกัน
หลังจากการสิ้นพระชนม์ของสมเด็จพระจักรพรรดิบ๋าว ดั่ย ใน ค.ศ. 1997 เธอได้อ้างสิทธิ์เป็น จักรพรรดินีทายเฟือง ต่อมาสื่อฝรั่งเศสรายงานว่าโบโดเสียชีวิตในวันที่ 27 กันยายน ค.ศ. 2021 พิธีศพของเธอจัดขึ้นในวันที่ 14 ตุลาคม ค.ศ. 2021 ที่ Chapelle Sainte-Bernadette d'Auteuil ในกรุงปารีส

**อ้างอิง**

**แหล่งข้อมูลอื่น**
 Emperor Bảo Đại and Princess Vĩnh Thụy visit Thiên-Lý Bửu-Tòa Cao Dai Temple Dec. 2, 1982 at San Martin, California - Princess Vĩnh Thụy Interview English- Emperor Bảo Đại and Princess Vĩnh Thụy meet supporters in France French
หมวดหมู่:นักการทูตชาวฝรั่งเศส
หมวดหมู่:ราชวงศ์เหงียน
หมวดหมู่:บาทบริจาริกา
คอร์บิน บลู

คอร์บิน บลู (Corbin Bleu) เกิดเมื่อ 21 กุมภาพันธ์ พ.ศ. 2532 เป็นนักแสดงและนักร้องชาวอเมริกัน เป็นที่รู้จักกันดีที่สุดสำหรับบทบาทของเขาใน ชุด High School Musical , Flight 29 Down

**อ้างอิง**
หมวดหมู่:ชาวอเมริกันเชื้อสายยิว
หมวดหมู่:นักแสดงอเมริกัน
หมวดหมู่:นักแสดงดิสนีย์
หมวดหมู่:นักร้องอเมริกัน
หมวดหมู่:บุคคลจากบรุกลิน
ฟรานเชสโคที่ 2 กอนซากา มาควิสแห่งมานตัว

ฟรานเชสโคที่ 2 กอนซากา มาควิสแห่งมานตัว หรือ ฟรานเชสโคที่ 2 กอนซากา หรือ 'ที่ 4' (Francesco II Gonzaga, Marquess of Mantua) (10 สิงหาคม ค.ศ. 1466 - 29 มีนาคม ค.ศ. 1519) ฟรานเชสโคที่ 2 กอนซากาเป็นประมุขผู้ปกครองมานตัว ตั้งแต่ปี ค.ศ. 1484 จนกระทั่งเสียชีวิตในปี ค.ศ. 1466

**ประวัติ**
ฟรานเชสโคเป็นบุตรของเฟเดริโคที่ 1 กอนซากา มีอาชีพเป็นทหารรับจ้างที่ทำงานเป็นแม่ทัพของเวนิส ระหว่าง ค.ศ. 1489 จนถึง ค.ศ. 1498 และเป็นผู้นำกองทัพของสหพันธ์เวนิสในยุทธการฟอร์โนโว ซึ่งเป็นยุทธการที่นำชัยชนะมาสู่สหพันธ์เวนิสและทำให้พระเจ้าชาร์ลส์ที่ 8 แห่งฝรั่งเศสต้องยุติการรุกรานอิตาลี และถอยทัพกลับไปฝรั่งเศสในปี ค.ศ. 1498

**อ้างอิง**
 Phillips, Charles and Alan Axelrod. Encyclopedia of Wars. New York: Facts on File, 2005. ISBN 0-8160-2851-6. 

**ดูเพิ่ม **
 สงครามอิตาลี (ค.ศ. 1494-1498)
หมวดหมู่:บุคคลที่เกิดในปี พ.ศ. 2009
หมวดหมู่:ขุนนางอิตาลี
หมวดหมู่:บุคคลในคริสต์ศตวรรษที่ 15
หมวดหมู่:บุคคลในคริสต์ศตวรรษที่ 16
หมวดหมู่:นักการทหารชาวอิตาลี
หมวดหมู่:บุคคลในสงครามอิตาลี 
หมวดหมู่:ทหารรับจ้าง
หมวดหมู่:ตระกูลกอนซากา
หมวดหมู่:บุคคลจากแคว้นลอมบาร์เดีย
เจ้าหญิงเฟือง มาย

เจ้าหญิงเฟือง มาย ดัชเชสม่ายแห่งแอดดิสอาบาบา (Princess Phương Mai, Dowager Duchess of Addis Abeba) ประสูติเมื่อวันที่ 1 สิงหาคม ค.ศ. 1937 ที่เมืองด่าหลัต ประเทศเวียดนาม เป็นพระราชธิดาในสมเด็จพระจักรพรรดิบ๋าว ดั่ย แห่งเวียดนาม กับสมเด็จพระจักรพรรดินีนาม เฟือง แห่งเวียดนาม พระมเหสีองค์แรก
ในปี ค.ศ. 1947 สมเด็จพระจักรพรรดินีนาม เฟือง ได้เสด็จออกจากเวียดนามพร้อมพระโอรส-ธิดา มาที่ Château Thorens นอกเมืองกาน ประเทศฝรั่งเศส โดยได้ทรงศึกษาต่อในประเทศฝรั่งเศส และไม่เคยเสด็จกลับประเทศเวียดนามอีกเลย 
ในวันที่ 5 สิงหาคม  ค.ศ. 1971 เจ้าหญิงเฟือง มาย ได้อภิเษกสมรสกับปีเอโตร บาโดลโย ดยุกที่ 2 แห่งแอดดิสอาบาบา และมาร์ควิสแห่งซาโบตีโน (Pietro Badoglio, 2nd Duke of Addis Abeba and Marquess of Sabotino) มีบุตร-ธิดาด้วยกัน 2 คนคือ- ฟลาวีโอ บาโดลโย ดยุกที่ 3 แห่งแอดดิสอาบาบา (Don Flavio Badoglio, 3rd Duke of Addis Abeba)- มานูเอลา บาโดลโย เดย์ ดูกี เด แอดดิสอาบาบา (Donna Manuela Badoglio dei duchi de Addis Abeba)
เจ้าหญิงเฟือง มาย สิ้นพระชนม์เมื่อวันที่ 16 มกราคม พ.ศ. 2564 ที่เมืองลูเวอเซียนส์ (Louveciennes) ประเทศฝรั่งเศส สิริพระชนมายุ 83 ปี

**พระอิสริยยศ**
 เจ้าหญิงเฟือง มาย แห่งเวียดนาม (Her Imperial Highness Princess Phương Mai of Vietnam) (ค.ศ. 1937-1971) - เจ้าหญิงเฟือง มาย ดัชเชสแห่งแอดดิสอาบาบา  (Her Imperial Highness Princess Phương Mai, Duchess of Addis Abeba) (ค.ศ. 1971-1992) - เจ้าหญิงเฟือง มาย ดัชเชสม่ายแห่งแอดดิสอาบาบา (Her Imperial Highness Princess Phương Mai, Dowager Duchess of Addis Abeba) (ค.ศ. 1992-ปัจจุบัน)

**อ้างอิง**
  The Nguyen Phuoc Dynasty Genealogy - by Christopher Buyers
ฟ
ฟ
ฟ
ฟ
หมวดหมู่:พระราชธิดาในสมเด็จพระจักรพรรดิ
ฟรันเชสโกที่ 2 สฟอร์ซา

ฟรันเชสโกที่ 2 สฟอร์ซา หรือ ฟรันเชสโก มารีอา สฟอร์ซา (Francesco II Sforza) (4 กุมภาพันธ์ ค.ศ. 1495 - 24 ตุลาคม ค.ศ. 1535) เป็นดยุกแห่งมิลานตั้งแต่ปี ค.ศ. 1521 จนกระทั่งเสียชีวิตในปี ค.ศ. 1535 ฟรันเชสโกเกิดเมื่อวันที่ 4 กุมภาพันธ์ ค.ศ. 1495 เป็นบุตรของลูโดวีโก สฟอร์ซาและเบียทริเช เดสเต เมื่อลูโดวีโกถูกขับออกจากมิลานระหว่างสงครามอิตาลี ลูโดวีโกก็นำฟรันเชสโกไปยังราชสำนักของสมเด็จพระจักรพรรดิมัคซีมีลีอานที่ 1 แห่งโรมันอันศักดิ์สิทธิ์ด้วย (มัคซีมีลีอานสมรสกับบิอังคา มาเรีย สฟอร์ซาผู้เป็นลูกพี่ลูกน้องกับลูโดวีโก) ฟรันเชสโกถูกส่งให้ไปมีอาชีพทางศาสนา ส่วนลูโดวีโกถูกจำขังและถูกสังหารในปี ค.ศ. 1508 เมื่อสมเด็จพระจักรพรรดิคาร์ลที่ 5 ตีมิลานคืนมาได้จากฝรั่งเศสในปี ค.ศ. 1525 พระองค์ก็ทรงแต่งตั้งให้ฟรันเชสโกเป็นดยุกแห่งมิลาน ซึ่งเป็นสฟอร์ซาคนสุดท้ายที่ดำรงตำแหน่งนี้

ฟรันเชสโกกลับมายังมิลานที่อยู่ในสภาพอันเสื่อมโทรมหลังจากที่ต้องผจญกับสงครามอยู่ยี่สิบปี มาฟื้นฟูเศรษฐกิจและวัฒนธรรมของมิลานขึ้นมาใหม่ ในปี ค.ศ. 1526 ฟรันเชสโกเข้าร่วมในสหพันธ์ศักดิ์สิทธิ์ที่สองกับพระเจ้าฟร็องซัวที่ 1 แห่งฝรั่งเศส, สมเด็จพระสันตะปาปาคลีเมนต์ที่ 7 และ สาธารณรัฐฟลอเรนซ์ และถูกล้อมที่วังสฟอร์เซสโค (Castello Sforzesco)
ฟรันเชสโกสมรสกับคริสตีนาแห่งเดนมาร์กพระราชธิดาในพระเจ้าคริสเตียนที่ 2 แห่งเดนมาร์ก และ อิสซาเบลลาแห่งเบอร์กันดีเมื่อวันที่ 4 พฤษภาคม ค.ศ. 1534
ฟรันเชสโกต่อสู้ในยุทธการบิโคชา (Battle of Bicocca) และเข้าร่วมในสหพันธ์คอนญัคในการต่อต้านสมเด็จพระจักรพรรดิคาร์ลที่ 5 การถึงแก่อสัญกรรมในปีของฟรันเชสโกในปี ค.ศ. 1535 โดยไม่มีทายาทนำไปสู่สงครามอิตาลี (ค.ศ. 1536-1538) น้องต่างมารดาของฟรันเชสโกโจวันนี เปาโลครองมิลานอยู่ชั่วระยะหนึ่งก่อนที่จะมาถึงแก่อสัญกรรมอย่างลึกลับในปีเดียวกัน

**อ้างอิง**
 Oman, Charles. A History of the Art of War in the Sixteenth Century.  London: Methuen & Co., 1937.

**ดูเพิ่ม**
 สงครามอิตาลี- สงครามสหพันธ์คอนญัค
หมวดหมู่:บุคคลที่เกิดในปี พ.ศ. 2038
ฟรานเชสโค
หมวดหมู่:ขุนนางอิตาลี
หมวดหมู่:บุคคลในคริสต์ศตวรรษที่ 15
หมวดหมู่:บุคคลในคริสต์ศตวรรษที่ 16
หมวดหมู่:ดยุกแห่งมิลาน
หมวดหมู่:ทหารชาวอิตาลี
หมวดหมู่:บุคคลในสงครามอิตาลี
หมวดหมู่:บุคคลจากมิลาน
เจ้าหญิงเฟือง เลียน

เจ้าหญิงเฟือง เลียน แห่งเวียดนาม (Her Imperial Highness Princess Phương Liên of Vietnam)  ประสูติเมื่อวันที่ 3 พฤศจิกายน ค.ศ. 1938 เป็นพระราชธิดาในสมเด็จพระจักรพรรดิบ๋าว ดั่ย แห่งเวียดนาม และสมเด็จพระจักรพรรดินีนาม เฟือง แห่งเวียดนาม พระมเหสีองค์แรก
ในปี ค.ศ. 1962 เจ้าหญิงเฟือง เลียนได้สมรสกับนายธนาคารชื่อแบร์นาร์ มอริส ซูแล็ง (Bernard Maurice Soulain) ในเมืองคอบิกยัก (Chabrignac) ประเทศฝรั่งเศส มีพระธิดา 2 คน ได้แก่ วาเลรี ซูแล็ง (Valérie Soulain, เกิด 20 กรกฎาคม ค.ศ. 1963) และการอลีน ซูแล็ง (Caroline Soulain, 20 มีนาคม ค.ศ. 1966)

**อ้างอิง**
  The Nguyen Phuoc Dynasty Genealogy - by Christopher Buyers
ฟ
ฟ
หมวดหมู่:พระราชธิดาในสมเด็จพระจักรพรรดิ
โพสต์ร็อก

โพสต์ร็อก (post-rock) เป็นแนวเพลงของเอ็กซ์เพอร์ริเมนทัลร็อก  ซึ่งมีลักษณะในการใช้เครื่องดนตรีร็อกเป็นหลักในการสร้างสีสันของเสียงและเนื้อเสียงมากกว่าที่เน้นเล่นกีตาร์คอร์ดและริฟฟ์ วงโพสต์ร็อกมักจะใช้เครื่องดนตรีร็อกร่วมกับอิเล็กทรอนิกส์ และมักจะทำเพลงบรรเลง แม้ว่ารากฐานจะมาจากยุคเพลงอินดี้หรือใต้ดินในช่วงปลายทศวรรษที่ 1980 และต้นทศวรรษ ที่ 1990 โพสต์ร็อกมีลักษณะคล้ายกับอินดี้ร็อกร่วมสมัย ซึ่งได้ห่างจากดนตรีร็อกทั่วไป องค์ประกอบที่ยืมมาจากแนวดนตรีอื่น เช่น ดนตรีแอมเบียนต์ เคราต์ร็อก ไอดีเอ็ม แจ๊ส มัลลิสม์คลาสสิกและดั๊บเร็กเก

**อ้างอิง**
หมวดหมู่:แนวเพลงออลเทอร์นาทิฟร็อก
ไอดีบีโนน

ไอดีบีโนน (Idebenone)  เป็นสารประกอบอินทรีย์ในตระกูลควิโนน ถูกนำมาใช้ในการโฆษณาว่าเป็นสารอนุพันธุ์ที่พัฒนามาจาก สารโคเอนไซม์ คิวเทน (Coenzyme Q10 - CoQ10)
ผู้ผลิตกล่าวอ้างว่า ไอดีบีโนนมีคุณสมบัติต้านอนุมูลอิสระ ช่วยลดและชะลอริ้วรอยแห่งวัยและให้พลังงานระดับเซลล์   มีประสิทธิภาพสูงกว่าวิตามินซี ,โคเอนไซม์ คิวเทน และกรดอัลฟาไลโปอิก (Alpha Lipoic Acid) จนได้รับการขนานนามว่าเป็น Super–Antioxidants 
คุณสมบัติของ Idebenone 
*มีขนาดของโมเลกุลเล็กมาก และสามารถละลายได้ทั้งในน้ำและน้ำมัน
*สามารถถูกดูดซึมได้ดีกว่าสารต้านอนุมูลอิสระตัวอื่น
*มีฤทธิ์สูงกว่า Coenzyme Q-10 ถึง 40 เท่า และมากกว่าวิตามินอี 30-100 เท่า
*สามารถช่วยลดริ้วรอยแห่งวัยได้อย่างรวดเร็วภายในระยะเวลาเพียงแค่ 6 สัปดาห์
*เหมาะกับทุกสภาพผิว
*ทานได้ทุกวัย
*มีประสิทธิภาพเพื่อบำรุงสมองช่วยในเรื่องของความจำกระตุ้นความแข็งแรงของเส้นประสาท
หมวดหมู่:สารเคมีในเครื่องสำอาง
หมวดหมู่:แอลกอฮอล์
หมวดหมู่:สารต้านอนุมูลอิสระ
พระเจ้าเฟลิเปที่ 1 แห่งกัสติยา

พระเจ้าเฟลิเปที่ 1 แห่งกัสติยา (Felipe el Hermoso; Philipp der Schöne; Philippe le Beau; Filips de Schone, Philip I of Castile หรือ Philip the Handsome หรือ Philip the Fair ; 22 กรกฎาคม ค.ศ. 2147 - 25 ตุลาคม ค.ศ. 2196) ฟิลิปผู้ได้รับพระราชสมัญญาว่า "ฟิลิปผู้ทรงโฉม" เป็นพระราชโอรสในจักรพรรดิมัคซีมีลีอานที่ 1 แห่งจักรวรรดิโรมันอันศักดิ์สิทธิ์ และ มารีแห่งบูร์กอญ พระองค์ทรงได้รับดินแดนส่วนใหญ่ของดัชชีแห่งบูร์กอญ และเนเธอร์แลนด์ของบูร์กอญ (ในพระนาม "ฟิลิปที่ 4 แห่งบูร์กอญ") จากพระราชมารดา และทรงได้ครองราชอาณาจักรกัสติยาอยู่ชั่วระยะหนึ่งเมื่อทรงเสกสมรสกับสมเด็จพระราชินีนาถฆัวนาแห่งกัสติยา ฟิลิปทรงเป็นราชตระกูลฮาพส์บวร์คพระองค์แรกที่ได้ครองสเปน และผู้ครองสเปนต่อมาทรงรู้จักพระองค์ในพระนามว่า "พระเจ้าเฟลิเปที่ 1 แห่งสเปน" แต่ฟิลิปไม่ทรงได้รับดินแดนอื่น ๆ ของพระราชบิดาหรือได้เป็นสมเด็จพระจักรพรรดิแห่งจักรวรรดิโรมันอันศักดิ์สิทธิ์ เพราะเสด็จสวรรคตเสียก่อน

**พระราชโอรส-ธิดา**

**ตราประจำพระองค์**

**พระราชอิสริยศ**
 30px 27 มีนาคม ค.ศ. 1482-25 กันยายน ค.ศ. 1506: ดยุกแห่งเบอร์กันดีแต่ในนาม ในพระนามว่า "ฟิลิปที่ 4"- 30px 27 มีนาคม ค.ศ. 1482-25 กันยายน ค.ศ. 1506: ดยุกแห่งบราบองต์ ในพระนามว่า "ฟิลิปที่ 3"- 30px 27 มีนาคม ค.ศ. 1482-25 กันยายน ค.ศ. 1506: ดยุกแห่งลิมบวร์ก ในพระนามว่า "ฟิลิปที่ 3"- 30px 27 มีนาคม ค.ศ. 1482-25 กันยายน ค.ศ. 1506: ดยุกแห่งโลเธียร์ ในพระนามว่า "ฟิลิปที่ 3"- 30px 27 มีนาคม ค.ศ. 1482-25 กันยายน ค.ศ. 1506: ดยุกแห่งลักเซมเบิร์ก ในพระนามว่า "ฟิลิปที่ 2"- 30px 27 มีนาคม ค.ศ. 1482-25 กันยายน ค.ศ. 1506: มากราฟแห่งนาเมอร์ ในพระนามว่า "ฟิลิปที่ 5"- 30px 27 มีนาคม ค.ศ. 1482-25 กันยายน ค.ศ. 1506: เคานต์พาลาไทน์แห่งเบอร์กันดี ในพระนามว่า "ฟิลิปที่ 6"- 30px 27 มีนาคม ค.ศ. 1482-25 กันยายน ค.ศ. 1506: เคานต์แห่งอาร์ทัวส์ ในพระนามว่า "ฟิลิปที่ 6"- 30px 27 มีนาคม ค.ศ. 1482-25 กันยายน ค.ศ. 1506: เคานต์แห่งชาโรเลส์ ในพระนามว่า "ฟิลิปที่ 3"- 30px 27 มีนาคม ค.ศ. 1482-25 กันยายน ค.ศ. 1506: เคานต์แห่งฟลานเดอร์ส ในพระนามว่า "ฟิลิปที่ 4"- 30px 27 มีนาคม ค.ศ. 1482-25 กันยายน ค.ศ. 1506: เคานต์แห่งเอโนต์ ในพระนามว่า "ฟิลิปที่ 2"- 30px 27 มีนาคม ค.ศ. 1482-25 กันยายน ค.ศ. 1506: เคานต์แห่งฮอลแลนด์ ในพระนามว่า "ฟิลิปที่ 2"- 30px 27 มีนาคม ค.ศ. 1482-25 กันยายน ค.ศ. 1506: เคานต์แห่งเซแลนด์ ในพระนามว่า "ฟิลิปที่ 2"- 30px 27 มีนาคม ค.ศ. 1482-ค.ศ. 1492: ดยุกแห่งเกลเดอร์ส ในพระนามว่า "ฟิลิปที่ 1"- 27 มีนาคม ค.ศ. 1482-ค.ศ. 1492: เคานต์แห่งซุทเฟน ในพระนามว่า "ฟิลิปที่ 1"- 30px 26 November 1504-25 กันยายน ค.ศ. 1506: พระมหากษัตริย์แห่งราชอาณาจักรกัสติยา พระนามว่า "เฟลิเปที่ 1"

**อ้างอิง**
Cauchies, Jean-Marie (2003). Philippe le Beau: le dernier duc de Bourgogne. Turnhout: Brepols.  

**ดูเพิ่ม **
 ราชวงศ์ฮาพส์บวร์ค- ราชอาณาจักรกัสติยา
หมวดหมู่:บุคคลที่เกิดในปี พ.ศ. 2021
หมวดหมู่:พระมหากษัตริย์กัสติยา
หมวดหมู่:พระมหากษัตริย์สเปน
หมวดหมู่:ราชวงศ์ฮาพส์บวร์ค
หมวดหมู่:ดยุกแห่งบูร์กอญ
หมวดหมู่:ดยุกแห่งบราบันต์
หมวดหมู่:ดยุกแห่งโลเธียร์
หมวดหมู่:ดยุกแห่งลักเซมเบิร์ก
หมวดหมู่:ดยุกแห่งเกลเดอร์ส
หมวดหมู่:เคานต์แห่งแฟลนเดอส์
หมวดหมู่:เคานต์แห่งอาร์ทัวส์
หมวดหมู่:เคานต์แห่งเอโนต์
หมวดหมู่:เคานต์แห่งฮอลแลนด์
หมวดหมู่:เคานต์แห่งเซแลนด์
หมวดหมู่:ราชวงศ์ตรัสตามารา
หมวดหมู่:ไนต์ออฟเดอะการ์เตอร์
หมวดหมู่:พระมหากษัตริย์เลออน
ลูโดวีโก สฟอร์ซา

ลูโดวีโก มารีอา สฟอร์ซา หรือ ลูโดวีโก อิล โมโร (Ludovico Maria Sforza หรือ Ludovico il Moro ; 27 กรกฎาคม ค.ศ. 1452 - 27 พฤษภาคม ค.ศ. 1508) มีบรรดาศักดิ์เป็นดยุกแห่งมิลานของตระกูลสฟอร์ซา เป็นบุตรคนที่สองของฟรันเชสโก สฟอร์ซา และเป็นบิดาของฟรันเชสโกที่ 2 สฟอร์ซา

**อ้างอิง**

**ดูเพิ่ม **
 สงครามอิตาลี
หมวดหมู่:บุคคลที่เกิดในปี พ.ศ. 1995
หมวดหมู่:ขุนนางอิตาลี
หมวดหมู่:บุคคลในคริสต์ศตวรรษที่ 15
หมวดหมู่:บุคคลในคริสต์ศตวรรษที่ 16
หมวดหมู่:ดยุกแห่งมิลาน
หมวดหมู่:นักการเมืองอิตาลี
หมวดหมู่:ทหารชาวอิตาลี
หมวดหมู่:บุคคลในสงครามอิตาลี 
หมวดหมู่:ตระกูลสฟอร์ซา
หมวดหมู่:บุคคลจากแคว้นลอมบาร์เดีย
ดยุกแห่งแบร์รี

ตราอาร์มของ “ดยุกแห่งแบร์รี” หลัง ค.ศ. 1376
ดยุกแห่งแบร์รี (duc de Berry, Duke of Berry) เป็นบรรดาศักดิ์ขุนนางของฝรั่งเศสที่มอบให้แก่พระราชวงศ์ชั้นรอง แบร์รีที่เป็นที่ตั้งของดัชชีในปัจจุบันประกอบด้วยจังหวัดแชร์, แองดร์ และ บางส่วนของเวียนน์ การก่อตั้งครั้งแรกเป็นการก่อตั้งสำหรับจอห์นผู้เป็นพระราชโอรสองค์ที่สามของพระเจ้าจอห์นที่ 2 แห่งฝรั่งเศสในปี ค.ศ. 1360

**อ้างอิง ==
ดยุกแห่งบูร์บง

ไฟล์:Blason comte fr Clermont (Bourbon).svg|thumb|240px |ตราอาร์มของ “ดยุกแห่งบูร์บอง” ค.ศ. 1327-ค.ศ. 1410
ดยุกแห่งบูร์บอง (Duc de Bourbon, Duke of Bourbon) เป็นบรรดาศักดิ์ขุนนางของฝรั่งเศสที่ก่อตั้งเป็นครั้งแรกในครึ่งแรกของคริสต์ศตวรรษที่ 14 สำหรับบุตรชายคนโตของโรเบิร์ต เคานท์แห่งแคลร์มงต์และเบียทริซแห่งเบอร์กันดีผู้เป็นทายาทของลอร์ดแห่งบูร์บอง ในปี ค.ศ. 1416 เมื่อจอห์นแห่งวาลัวส์ ดยุกแห่งบูร์บองเสียชีวิตลง ดยุกแห่งบูร์บองต่อมาก็เป็นดยุกแห่งโอแวร์ญด้วย
แม้ว่าสายดยุกแห่งบูร์บองจะมาสิ้นสุดลงในปี ค.ศ. 1527 แต่ดยุกแห่งบูร์บองก็เป็นต้นตอของราชวงศ์บูร์บองที่กลายมาเป็นพระมหากษัตริย์ฝรั่งเศสและสเปนต่อมา หลังจาก ค.ศ. 1527 ดยุกแห่งบูร์บองก็เป็นบรรดาศักดิ์ที่มอบให้แก่เจ้าชายแห่งคองเด (Princes of Condé) และบุตรชายของพระราชวงศ์ฝรั่งเศส
*
ดรีมทีม (อัลบั้ม)

ดรีมทีม (Dream Team) คือ สตูดิโออัลบั้ม จากค่ายเพลง ทรูแฟนเทเชีย เป็นการรวมตัวอย่างเป็นทางการของ 23 นักล่าฝัน รายการ ทรู อะคาเดมี่ แฟนเทเชีย ซีซั่นที่ 1 และ ทรู อะคาเดมี่ แฟนเทเชีย ซีซั่นที่ 2  หลังจากได้เปิดตัวร่วมกันครั้งแรกในคอนเสิร์ต "The Battle of Dreams" ณ อิมแพ็ค อารีน่า เมืองทองธานี เมื่อวันที่ 6-7 เมษายน พ.ศ. 2549 ออกวางจำหน่ายทั้วประเทศ เมื่อวันที่ 14 กรกฎาคม พ.ศ. 2549 และ ได้มีคอนเสิร์ตอย่างเป็นทางการ มีชื่อว่า "AF Dream Team Concert" ร่วมกับ คลื่น 103.5 เอฟเอ็ม วัน เมื่อวันที่ 27 สิงหาคม พ.ศ. 2549 ณ รอยัล พารากอน ฮอลล์

**รายชื่อเพลง**

**ทีมงานเพลง**
 Executive Production Director - กิติกร เพ็ญโรจน์- Executive Producer - รณวีย์ ศรีขาว- Producer  - Banana Boat- Lyrics Producer - เชษฐา ยารสเอก- Vocal Director - Banana Boat- Acoustic Guitar - Boat , ชีพชนก(เพลง "สุดทาง")- Electric Guitar - Boat , ปอ AF1 และ ว่าน AF2 (Solo เพลง "เส้นขนาน") - Violin - พี่อี๊ด , พาส AF2 (เพลง "ไม่เหมือนเคย")- Bass - Boat , ตุ๊- Drum - Fluke , ติ , มะลิ (เพลง "เส้นขนาน")- Piano and Keyboard - Boat , เป้ (เพลง "ไม่เหมือนเคย")- Addition Programmer - Boat- Backing Vocal - Dream Team , Boat- Recording Engineer - ป้อม- Logic Audio , Protool , Tc.Finalizer Technician - ป้อม- Mix Down and Mastering - ป้อม- Recording , Mix Down , Mastering at - School of Pop
หมวดหมู่:อัลบั้มเพลงในปี พ.ศ. 2549
หมวดหมู่:อัลบั้มเพลงไทยสากล
หมวดหมู่:อัลบั้มเพลงภาษาไทย
หมวดหมู่:อัลบั้มเพลงของค่ายทรูแฟนเทเชีย
ฟุตบอลชายทีมชาติสหรัฐ

ฟุตบอลชายทีมชาติสหรัฐ (United States men's national soccer team) เป็นทีมฟุตบอลตัวแทนของสหรัฐในการการแข่งขันฟุตบอลระดับชาติ ควบคุมโดยสหพันธ์ฟุตบอลสหรัฐ โดยเป็นทีมชาติในภูมิภาคคอนคาแคฟ
ทีมชาติสหรัฐเคยลงแข่งขันในฟุตบอลโลกทั้งหมด 10 สมัย โดยเป็นเจ้าภาพในฟุตบอลโลก 1994 นอกจากนี้ยังลงแข่งขันในรายการคอนเฟเดอเรชันส์คัพ, คอนคาแคฟ โกลด์คัพ และเป็นทีมชาติรับเชิญในการแข่งขันโกปาอาเมริกา โดยผลงานที่ดีที่สุดของทีมชาติสหรัฐคือการคว้าอันดับ 3 ในฟุตบอลโลก 1930 ที่ประเทศอุรุกวัย ซึ่งถือได้ว่าเป็นผลงานที่ดีที่สุดในฟุตบอลโลกของทีมที่ไม่ได้มาจากทวีปยุโรปและอเมริกาใต้จวบจนปัจจุบัน
ผลงานของทีมสหรัฐได้อันดับสูงสุดคืออันดับที่สามในฟุตบอลโลก 1930 ในการแข่งขันโอลิมปิก ได้หนึ่งเหรียญเงินและหนึ่งเหรียญทองแดง สำหรับในระดับภูมิภาคทีมอเมริกาได้ชนะเลิศโกลด์คัพมาแล้ว 7 ครั้ง

**ประวัติ**

**ผู้เล่นชุดปัจจุบัน**
รายชื่อผู้เล่น 26 คนที่ถูกเรียกตัวในการแข่งขัน ฟุตบอลโลก 2022
จำนวนนัดที่ลงเล่นให้ทีมชาติและจำนวนประตูที่ยิงได้นับถึงวันที่ 21 พฤศจิกายน 2022 หลังแข่งขันกับ เวลส์


**อดีตผู้เล่นคนสำคัญ**
แท็บ รามอส
*รอย วีเกอร์ลี
*อเล็กซี ลาลาส
*ไบรอัน แม็คไบรด์ - เอริก วินัลดา - โจซี อัลติดอร์ 
*โคบี โจนส์
*เคลาดิโอ เรย์นา
*แบรด ฟรีเดล
*แบรด กูแซน
*แลนดอน โดโนแวน - คลินต์ เดมป์ซีย์

**เกียรติประวัติ**

**ฟุตบอลโลก**

**โอลิมปิก**

**แพนอเมริกันเกมส์**

**สถิติ**

**อันดับดาวยิง**
# แลนดอน โดโนแวน - 57 ประตู
# คลินต์ เดมป์ซีย์ - 48 ประตู
# เอริก วินัลดา - 34 ประตู
# โจซี อัลติดอร์ - 31 ประตู
# ไบรอัน แม็คไบรด์ - 30 ประตู
# โจ-แม็กซ์ มัวร์ - 24 ประตู
# บรูซ เมอร์เรย์ - 21 ประตู

**การแข่งขัน**
 โอลิมปิก - เหรียญเงิน (1): 1904- เหรียญทองแดง (1): 1904
 ฟุตบอลโลก- อันดับที่ 3: 1930
 คอนเฟเดอเรชันส์คัพ- รองชนะเลิศ : 2009
 โกลด์คัพ- ชนะเลิศ (7): 1991, 2002, 2005, 2007, 2013, 2017, 2021- รองชนะเลิศ (6): 1989, 1993, 1998, 2009, 2011, 2019- อันดับสาม (2): 1996, 2003
 โกปาอาเมริกา- อันดับ 4 (2): 1995, 2016

**ดูเพิ่ม**
 ฟุตบอลหญิงทีมชาติสหรัฐ- ฟุตซอลทีมชาติสหรัฐ

**อ้างอิง**

**แหล่งข้อมูลอื่น**
  เว็บฟุตบอลทีมชาติสหรัฐ

สหรัฐ
หมวดหมู่:ทีมกีฬาทีมชาติสหรัฐ
บียอนเซ่คาราโอเกะฮิตส์, วอล.1

บียอนเซ่คาราโอเกะฮิตส์, วอล.1 (Beyoncé Karaoke Hits, Vol. I) คืออัลบั้มคาราโอเกะ อีพี โดยบียอนเซ่ โนวส์ อัลบั้มนี้ได้รวบรวมฉบับคาราโอเกะของเพลงจากอัลบั้ม บี'เดย์ ฉบับดีลักซ์ และเพลงจากอีพีอีรีเอ็มปลาซาเบล ของเธอ วางจำหน่ายเมื่อวันที่ 11 มีนาคม พ.ศ. 2551 โดยโซนี่ บีเอ็มจี มิวสิก เอนเอตร์เทนเมนต์ ในร้านค้าดิจิทัลเช่น ไอทูนส์

**รายชื่อเพลง**
# "If" - 3:18
# "Flaws and All" - 4:11
# "Welcome to Hollywood" - 3:22
# "World Wide Woman" - 3:43
# "Beautiful Liar (Bello Embustero)" - 3:22
# "Beautiful Liar (Spanglish)" - 3:21
# "Irreplaceable (Irreemplazable)" - 3:49
# "Listen (Oye)" - 3:42

**อ้างอิง**
หมวดหมู่:อัลบั้มเพลงของบียอนเซ่ โนวส์
หมวดหมู่:อัลบั้มเพลงในปี พ.ศ. 2551
หมวดหมู่:อัลบั้มเพลงแนวอาร์แอนด์บี
หมวดหมู่:อัลบั้มเพลงสหภาษา
pt:Anexo:Discografia de Beyoncé Knowles#Outros álbuns
ยูเรน (สตรีทไฟท์เตอร์)

ยูเรน (Urien; ユリアン) เป็นตัวละครจากเกมสตรีทไฟท์เตอร์ ปรากฏตัวครั้งแรกในเกมสตรีทไฟท์เตอร์ III 2nd อิมแพค เขามีรูปร่างที่เหมือนกันกับพี่ชายของเขาที่มีชื่อว่ากิลล์ โดยสวมชุดแบบนักกีฬาโอลิมปิกของกรีกสมัยโบราณซึ่งเป็นการนุ่งผ้าสีขาวเพียงชิ้นเดียว แม้ว่าเขาจะมีผิวพรรณแบบมนุษย์และสวมชุดนักธุรกิจก่อนต่อสู้กับฝ่ายตรงข้ามในแต่ละรายดังที่ปรากฏในสตรีทไฟท์เตอร์ III แต่เสื้อดังกล่าวจะฉีกขาดออกและผิวกายเปลี่ยนเป็นสีสัมฤทธิ์ รวมทั้งผมของเขาจะเปลี่ยนจากสีทองเป็นสีโลหะก่อนที่จะทำการต่อสู้ดังกล่าว และยูเรนมีท่าไม้ตายซูเปอร์คอมโบคือ อีจีส รีเฟล็คเตอร์ ให้เสียงพากย์โดย ยูจิ อูเอดะ นอกจากนี้ ยูเรน ยังเป็นตัวละครหลักในแคปคอมไฟท์ติ้งแจมด้วยเช่นกัน

**ประวัติตามท้องเรื่อง**
ยูเรน เป็นน้องชายคนรองของกิลล์ ซึ่งมีความต้องการที่จะเป็นผู้นำขององค์การที่พี่ชายตนปกครองอยู่ เมื่อเขาประสบกับความสำเร็จในช่วงท้ายสุด เขาก็ได้รู้ว่ายังมีคนที่เป็นจักรพรรดิอยู่ในตำแหน่งที่เหนือกว่าเขา ซึ่งก็คือกิลล์ที่เป็นพี่ชายของเขาเอง จนถึงบัดนี้ยูเรนก็ยังคงมีความต้องการที่จะล้มล้างกิลล์ลงด้วยการสร้างกองทัพของตนเองรวมถึงโครงการที่มีชื่อว่า จี-โปรเจ็กต์ เขายังได้ทำการลักพาตัวชุนลีเพื่อนำมาไว้ดูเล่น
ไม่มีผู้ใดทราบถึงความเป็นไปของยูเรนภายหลังจากการแข่งขันเวิลด์วอร์ริเออร์ครั้งที่สาม ในภาค 3rd สไตรค์ ได้เปิดเผยว่าเขาขึ้นสู่ความเป็นผู้นำแห่งอิลูมินาติแทนกิลล์และเขาได้ทำลายศูนย์เก็บรักษาร่างบรรพบุรุษลง รวมทั้งร่างของกิลล์เอง แต่การละเมิดหลักแห่งคุณธรรมนี้ยังคงเป็นปริศนา ก่อนที่จะเขามาปรากฏตัวอีกครั้งในศึกแคปคอมไฟท์ติ้งแจม ซึ่งในท้ายที่สุด เขาได้สร้างกองทัพสิบสองหน่วยที่มีการเปลี่ยนแปลงรูปแบบตลอดเวลาตามความต้องการของเขาเอง ในขณะที่กิลล์ประสบกับความล้มเหลวในการสร้างกองทัพดังกล่าว ยูเรนกลับเป็นฝ่ายที่ประสบความสำเร็จในโครงการนี้แทน

**ข้อมูลจำเพาะ**
 ชื่อ : ยูเรน (Urien)- สัญชาติ : ไม่ทราบแน่ชัด- วันเกิด : ไม่ทราบแน่ชัด- ส่วนสูง : 211 ซม. (6 ฟุต 11 นิ้ว)- น้ำหนัก : 338 กก. (745 ปอนด์)

**รูปแบบการเล่น**

**อ้างอิง**
 นิตยสารเกมแม็กออนไลน์ (สนพ.อนิเมทกรุ๊ป)- นิตยสารเมก้า (สนพ.วิบูลย์กิจ)

**แหล่งข้อมูลอื่น**
  ข้อมูลที่เกี่ยวข้องกับ "ยูเรน" 
เว็บทางการ-  Street Fighter III W Impact (Dreamcast version) date=2008-10-07  -   Street Fighter III 3rd Strike (arcade version) date=2010-04-19   (Dreamcast) date=2011-06-21   (PlayStation 2)  (Xbox) date=2011-05-20  
หมวดหมู่:ตัวละครจากเกมสตรีทไฟท์เตอร์
หมวดหมู่:ตัวละครชายในวิดีโอเกม
ดี. ดาร์ค

ดี. ดาร์ค หรือ ดอคทริน ดาร์ค (Doctrine Dark; ドクトリン・ダーク) เป็นตัวละครจากเกมสตรีทไฟท์เตอร์ ปรากฏตัวครั้งแรกในภาค EX มีสถานภาพเป็นตัวแทนหน่วยรบพิเศษชาวเยอรมัน มีอาวุธลับหลายชนิด เช่น ลวดนำกระแสไฟฟ้า, กับดักระเบิด และระเบิดเวลา

**ประวัติตามท้องเรื่อง**
ครั้งหนึ่ง ดอคทริน ดาร์คเคยทำงานภายใต้คำสั่งของไกล์ในสังกัดหน่วยลาดตระเวนยุทธวิธีพิเศษ ในระหว่างการเดินทางไปตามหน้าที่ หน่วยรบของเขาได้ทำการรบย่อยกับหน่วยรบคู่ต่อสู้ ซึ่งนำโดยโรเลนโต้ เหตุการณ์ครั้งนั้น ได้มีความขัดแย้งที่เพิ่มขึ้นในการทำศึก ทั้งสองฝ่ายต่างได้รับบาดเจ็บสาหัส ดอคทริน ดาร์ค เป็นสมาชิกเพียงคนเดียวที่หนีออกมาจากหน่วยรบ อย่างไรก็ตามเขาได้รับความสูญเสียทั้งทางร่างกายและจิตใจ เขาจำเป็นต้องอาศัยเครื่องหายใจแบบพกพา และแอบหนีออกจากโรงพยาบาลในช่วงเวลาต่อมา และไปซ่อนตัวโดยไม่ให้ใครรู้ ก่อนที่จะปรากฏกายขึ้นมาอีกครั้งในฐานะของฆาตกรโรคจิตนามว่า ดอคทริน ดาร์ค โดยเขาได้ถือเอาว่าไกล์เป็นต้นเหตุของการสังหารหมู่ในครั้งนั้น ด้วยเหตุผลเหล่านี้ ส่งผลทำให้เขามีความต้องการที่จะกำจัดไกล์ในเวลาต่อมา

**ข้อมูลจำเพาะ**
 ชื่อ : ดี. ดาร์ค (Doctrine Dark)- สัญชาติ : Germany- สีตา : ฟ้า- สีผม : ทอง- สิ่งที่ชอบ : การวางระเบิด- สิ่งที่เกลียด : ไกล์

**อ้างอิง**
 นิตยสารเกมแม็คออนไลน์ (สนพ.อนิเมทกรุ๊ป)- นิตยสารเมก้า (สนพ.วิบูลย์กิจ)

**แหล่งข้อมูลอื่น**
  ข้อมูลที่เกี่ยวข้องกับ "ดี. ดาร์ค" -  Shoryuken.com (the online center of competitive Street Fighter)-  Arika - the developers of the Street Fighter EX series.- Street Fighter EX
หมวดหมู่:ตัวละครจากเกมสตรีทไฟท์เตอร์
pt:Anexo:Lista de personagens da série Street Fighter#D. Dark
แม่แบบ:Starbox sources

}}
----
This template can be used with the other Starbox templates.  It is intended to list the sources used to obtain the data in the box and is called as follows:

If some source is CCDM, HIP, HR, or WDS, it will be expanded to indicate the Catalog of Components of Double and Multiple Stars, Hipparcos Catalogue, Bright Star Catalogue, or Washington Double Star Catalog, respectively.  Otherwise, it will be included verbatim.  Sources are separated by commas.  Up to four sources can be used.
หมวดหมู่:แม่แบบกล่องข้อมูลดาราศาสตร์
คณะเสนาธิการร่วม

คณะเสนาธิการร่วม (Joint Chiefs of Staff, ย่อ: JCS) เป็นหน่วยงานที่ปรึกษาทางทหารระดับสูงสุดในกระทรวงกลาโหมสหรัฐอเมริกาที่รับผิดชอบทุกเรื่องเกี่ยวกับยุทธศาสตร์ทางทหาร คณะเสนาธิการร่วมประกอบด้วย เสนาธิการทหารบก ผู้บัญชาการเหล่านาวิกโยธิน ผู้บัญชาการยุทธนาวี เสนาธิการทหารอากาศ ผู้บัญชาการยุทธอวกาศ และอธิบดีกรมยามชาติ ได้รับการจัดตั้งขึ้นมาโดยรัฐบัญญัติความมั่นคงแห่งชาติปี ค.ศ. 1947 และ 1949 หน่วยงานที่ปรึกษาหน่วยที่ 2 เรียกว่า สภานโยบายกองทัพ ประกอบด้วย รัฐมนตรีว่าการทบวงทหารบก รัฐมนตรีว่าการทบวงทหารเรือ และรัฐมนตรีว่าการทบวงทหารอากาศ ทั้งฝ่ายพลเรือนและฝ่ายทหาร ทำหน้าที่เป็นที่ปรึกษาของรัฐมนตรีว่าการกระทรวงกลาโหมเกี่ยวกับปัญหานโยบายอย่างกว้าง ๆ
คณะเสนาธิการร่วมทำหน้าที่เป็นคณะที่ปรึกษาทางการทหารสูงสุดทั้งของประธานาธิบดีและของรัฐมนตรีว่าการกระทรวงกลาโหม คณะเสนาธิการร่วมกองทัพนี้ ถึงแม้ว่าได้รับการคาดหวังว่าจะเสนอทัศนะทางการทหารเป็นเอกภาพแต่ก็จะสะท้อนให้เห็นทัศนะของแต่ละเหล่าทัพได้เป็นอย่างดี ถึงแม้ว่าจะจัดตั้งกระทรวงกลาโหมมาเพื่อสร้างเอกภาพให้เกิดขึ้นในกองทัพ แต่คณะเสนาธิการร่วมนี้จะให้คำเสนอแนะที่มีความแตกต่างกัน ไม่มีความเป็นบูรณาการของเหล่าทัพตามที่รัฐบัญญัติความมั่นคงแห่งชาติได้ตั้งเป้าหมายเอาไว้ เพราะฉะนั้นสถาบันคณะเสนาธิการร่วมนี้ จึงถูกวิพากษ์วิจารณ์ว่ายังไม่สามารถสร้างความเอกภาพ ยังปล่อยให้มีการแข่งขันระหว่างเหล่าทัพ มีการแย่งชิงงบประมาณ และมีความคิดการแบ่งแยกงานกันทำระหว่างเหล่าทัพ ซึ่งทำให้ยากที่เกิดแนวทางทางยุทธศาสตร์ที่กระจ่างชัดได้

**สมาชิกคณะปัจจุบัน**

**ผู้เข้าร่วมการประชุมที่ไม่ได้เป็นสมาชิก**

**อ้างอิง**
 Gillespie, Robert M. The Joint Chiefs of Staff and the Escalation of the Vietnam Conflict, 1964-1965. Masters Thesis, Clemson University, 1994.- Joint Chiefs of Staff, Organizational Development of the Joint Chiefs of Staff, 1942-1987. Joint Secretariat, Joint Chiefs of Staff, 1988.- McMaster, H.R. Dereliction of Duty: Lyndon Johnson, Robert McNamara, the Joint Chiefs of Staff, and the Lies that Led to Vietnam. New York: Harper Collins, 1997.- Perry, Mark Four Stars: The Inside Story of the Forty-Year Battle Between the Joint Chiefs of Staff and America's Civilian Leaders. New Yotk: Houghton Mifflin, 1989, ISBN 0-395-42923-4.- Rearden, Steven L. History of the Office of the Secretary of Defense. 2 vols. Washington DC: Historical Office, Office of the Secretary of Defense, 1984.- Schnabel, James F.  History of the Joint Chiefs of Staff. The Joint Chiefs of Staff and National Policy 1945-1947. Volume I.fix-attempted=yes  Washington DC: Joint History Office, The Joint Staff, 1996.- Taylor, Maxwell D. The Uncertain Trumpet. New York: Harper & Row, 1959.

**แหล่งข้อมูลอื่น**
  Official site
หมวดหมู่:คณะเสนาธิการร่วม
หมวดหมู่:กองทัพสหรัฐ
อินเตอร์สเตต 4

อินเตอร์สเตต 4 (Interstate 4 หรือ I-4) ป็นทางหลวงอินเตอร์สเตตสายหนึ่งในประเทศสหรัฐอเมริกา ตั้งอยู่ภายในรัฐฟลอริดาตลอดทั้งเส้น มีความยาวทั้งสิ้น 132.30 ไมล์ (212.91 กิโลเมตร) มีเส้นทางต่อมาจากอินเตอร์สเตต 275 ในเมืองแทมปา รัฐฟลอริดา (ทางตะวันตก) จนถึงอินเตอร์สเตต 95 ในเมืองเดย์โทนาบีช รัฐฟลอริดา (ตะวันออก) อินเตอร์สเตต 4 เป็นหมายเลขที่ต่ำที่สุด ในระบบทางหลวงอินเตอร์สเตตของสหรัฐอเมริกา
อินเตอร์สเตต 4 เชื่อมโยงเมืองสำคัญเช่น แทมปา เลคแลนด์ ออร์แลนโด และเดย์โทนาบีช มักเรียกถนนสายนี้ว่า I-4 Corridor ตั้งแต่ที่เส้นทางเชื่อมโยงเมืองเหล่านี้

**รายละเอียด**
อินเตอร์สเตต 4 มีลักษณะเส้นทางเป็นแนวทแยง จากทิศตะวันออกเฉียงเหนือถึงตะวันตกเฉียงใต้ ผ่านพื้นที่ส่วนใหญ่ของออเรนจ์เคาน์ตี และเซมิโนเลเคาน์ตี และเคาน์ตีอื่นๆ ได้แก่ ฮิลล์สโบโรฮ์เคาน์ตี พอร์คเคาน์ตี ออสเซโอลาเคาน์ตี และโวลูเซียเคาน์ตี มีความยาวทั้งหมดประมาณ 132 ไมล์ (212 กิโลเมตร) ในรัฐฟลอริดา
ป้ายก่อนถึงทางตัดอินเตอร์สเตต 4 กับอินเตอร์สเตต 275
เส้นทางเริ่มต้นบริเวณทางตัดระหว่างอินเตอร์สเตต 275 ในเมืองแทมปา และเซนต์ปีเตอส์เบิร์ก มุ่งไปทางตะวันออกจนตัดกับอินเตอร์สเตต 75 ที่ฮิลล์สโบโรฮ์เคาน์ตี เส้นทางก็เริ่มเปลี่ยนทิศมุ่งสู่ตะวันออกเฉียงเหนือ สู่เมืองออร์แลนโด ผ่านสถานที่สำคัญต่างๆ เช่น วอลต์ดิสนีย์เวิลด์รีสอร์ต ยูนิเวอร์แซลสตูดิโอ เมื่อถึงจุดตัดอินเตอร์สเตต 95 ในเมืองเดย์โทนาบีช ซึ่งเป็นปลายทางของอินเตอร์สเตต 4 อย่างไรก็ตามยังมีทางหลวงฟลอริดา หมายเลข 400 ต่อไปทางตะวันออกจนถึงท่าอากาศยานนานาชาติเดย์โทนาบีช และเดย์โทนาอินเตอร์เนชั่นแนลสปีดเวย์

**อ้างอิง**

**แหล่งข้อมูลอื่น**
04
หมวดหมู่:ถนนในรัฐฟลอริดา
General Nutrition Centers

จีเอ็นซี (GNC) หรือในชื่อเต็ม เจเนอรัลนิวทริชันเซ็นเตอร์ส (General Nutrition Centers) เป็นบริษัทอเมริกัน ประกอบธุรกิจเกี่ยวกับการขายสินค้าเกี่ยวกับสุขภาพและโภชนาการ ยาที่ไม่จำเป็นต้องมีใบสั่งแพทย์ รวมถึงอาหารและอาหารเสริม บริษัทดังกล่าวดำเนินธุรกิจทั่วโลกโดยผ่านทางร้านแบรนด์ GNC โดยมีสำนักงานใหญ่ที่กรุงพิตส์เบิร์ก รัฐเพนซิลเวเนีย สหรัฐอเมริกา

**แหล่งข้อมูลอื่น**
  เว็บไซต์ทางการของ GNC 
หมวดหมู่:โภชนาการ
หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2478
อินเตอร์สเตต 8

อินเตอร์สเตต 8 (Interstate 8 หรือ I-8) เป็นทางหลวงอินเตอร์สเตตทางตะวันตกเฉียงใต้ของสหรัฐอเมริกา มีจุดเริ่มต้นตั้งแต่ถนนซันเซตคลิฟส์ใกล้อ่าวมิสชัน ในเมืองแซนดีเอโก รัฐแคลิฟอร์เนีย เกือบจะติดกับมหาสมุทรแปซิฟิก สู่ทางตะวันออกเฉียงใต้ของเมืองกาซากรันดี รัฐแอริโซนา
เส้นทางในช่วงที่ผ่านรัฐแคลิฟอร์เนียแล้วเสร็จในปี ค.ศ. 1975 และในช่วงรัฐแอริโซนาแล้วเสร็จในปี ค.ศ. 1977 แต่ว่าสะพานข้ามแม่น้ำโคโลราโดยังไม่แล้วเสร็จ จนมาแล้วเสร็จในปี ค.ศ. 1978 ตั้งแต่นั้นมาก็ได้ขยายฟรีเวย์ในช่วงที่ผ่านแซนดีเอโกเนื่องจากความแออัดที่เพิ่มขึ้น และได้ก่อสร้างเส้นทางขึ้นมาใหม่ในช่วงที่ผ่านเคาน์ตีอิมพีเรียลเนื่องจากถูกพายุเฮอริเคนแคทลีนพัดถล่ม
ในแคลิฟอร์เนีย อินเตอร์สเตต 8 ตั้งอยู่ใกล้กับแนวชายแดนสหรัฐอเมริกา-เม็กซิโกมาก โดยห่างไปเพียงไม่ถึงครึ่งไมล์ (1 กิโลเมตร) ทางใต้ของอินเตอร์สเตต และยังเป็นถนนที่ต่ำที่สุดของระบบทางหลวงอินเตอร์สเตตอีกด้วย คือต่ำกว่าระดับน้ำทะเลถึง 52 ฟุต (16 เมตร) บริเวณใกล้กับเมืองเอลเซนโทร รัฐแคลิฟอร์เนีย

**รายละเอียดของเส้นทาง**
อินเตอร์สเตต 8 ในแซนดีเอโก
แคลิฟอร์เนีย
169.92
273.46
แอริโซนา
178.33
286.99
รวม
348.25
560.45

**จุดตัดที่สำคัญ**
อินเตอร์สเตต 5 ใน แซนดีเอโก รัฐแคลิฟอร์เนีย
*อินเตอร์สเตต 805 ใน แซนดีเอโก รัฐแคลิฟอร์เนีย
*อินเตอร์สเตต 15 ใน แซนดีเอโก รัฐแคลิฟอร์เนีย
*อินเตอร์สเตต 10 ใน กาซากรันดี รัฐแอริโซนา

**อ้างอิง**

**ผลงานที่อ้างถึง**
oclc = 32396018 
*oclc = 12945147 

**แหล่งข้อมูลอื่น**
 Interstate 8 at California Highways- Interstate 8 date=2012-02-21  at the Interstate Guide
*Interstate 8 in  California and  Arizona at AA Roads- Old SR 209 and the Cabrillo National Monument at Floodgap Roadgap- Interstate 8 Traffic Conditions at California Department of Transportation
08
หมวดหมู่:ถนนในรัฐแคลิฟอร์เนีย
หมวดหมู่:ถนนในรัฐแอริโซนา
คลองชักพระ

ไฟล์:คลองแม่น้ำอ้อม (3).jpg|thumb|right|260px|คลองชักพระบริเวณหน้าวัดเรไร
ไฟล์:Map RV Chaophraya shortcut.gif|thumb|right|260px|คลองชักพระเกิดจากการขุดคลองลัดแม่น้ำเจ้าพระยาในช่วงที่ ๑
คลองชักพระ หรือ คลองบางขุนศรี เคยเป็นส่วนหนึ่งของแม่น้ำเจ้าพระยามาก่อน เดิมแม่น้ำเจ้าพระยาตั้งแต่ช่วงปากคลองบางกอกน้อยไปจนถึงปากคลองบางกอกใหญ่ยังเป็นแผ่นดินอยู่ ส่วนเส้นทางเดิมจะอ้อมจากหน้ามหาวิทยาลัยธรรมศาสตร์ เป็นคุ้งกว้างวกกลับมาข้างวัดท้ายตลาด ถึงปี พ.ศ. 2065 สมเด็จพระไชยราชาธิราชแห่งกรุงศรีอยุธยา โปรดเกล้าให้ขุดคลองลัดขึ้น (หมายเลข ๑ ในภาพ) เพื่อย่นระยะทางและเพื่อสะดวกต่อบรรดาชาวต่างชาติที่เข้ามาติดต่อค้าขาย เจริญสัมพันธไมตรีกับอาณาจักร ต่อมาคลองลัดเริ่มกว้างขึ้นกลายเป็นแม่น้ำ ส่วนแม่น้ำเจ้าพระยาเดิมก็เล็กลงกลายเป็นคลองบางกอกน้อย คลองบางกอกใหญ่ และคลองชักพระไป
คลองชักพระไหลแยกจากคลองบางกอกน้อยบริเวณวัดสุวรรณคีรีไปเชื่อมกับบริเวณที่คลองมอญตัดกับคลองบางกอกใหญ่ ลำคลองกว้างประมาณ 10–15 เมตร และยาว 5.45 กิโลเมตร ทุก ๆ วันแรม 2 ค่ำ เดือน 12 จะมีประเพณีชักพระ โดยเรือที่ประดิษฐานพระพุทธรูปจะถูกชักลากจากวัดนางชี คลองภาษีเจริญผ่านคลองชักพระและคลองบางกอกน้อย ออกสู่แม่น้ำเจ้าพระยา แล้วอ้อมมาเข้าคลองบางกอกใหญ่กลับไปที่วัดนางชีตามเดิม ซึ่งนับเป็นงานประเพณีชักพระแห่งเดียวในกรุงเทพมหานคร และเป็นที่มาของชื่อคลองนี้
ปัจจุบัน คลองชักพระเป็นคลองเพื่อการระบายน้ำ การสัญจร และการท่องเที่ยว มีคลองอื่น ๆ ไหลเชื่อม ได้แก่ คลองบ้านไทร คลองบางระมาด และคลองบางพรม และยังเป็นแนวแบ่งเขตบางกอกน้อยกับเขตตลิ่งชันตลอดทั้งสายด้วย

**อ้างอิง**
ชักพระ
หมวดหมู่:โบราณสถานในเขตตลิ่งชัน
สงครามอิตาลี (ค.ศ. 1551-1559)

สงครามอิตาลี (ค.ศ. 1551-1559) หรือบางครั้งก็เรียกว่า สงครามฮับส์บูร์ก-วาลัว (Italian War of 1551–1559 หรือ Habsburg-Valois War)  เป็นส่วนหนึ่งของมหาสงครามอิตาลี (ค.ศ. 1494-1559) ที่เกิดขึ้นระหว่างปี ค.ศ. 1551 จนถึง ค.ศ. 1559  สงครามอิตาลีครั้งนี้เป็นความขัดแย้งที่เริ่มขึ้นเมื่อพระเจ้าอ็องรีที่ 2 แห่งฝรั่งเศสผู้ขึ้นครองราชย์ต่อจากพระเจ้าฟร็องซัวทรงประกาศสงครามต่อจักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์ โดยมีจุดประสงค์ที่จะยึดอิตาลีคืน และสร้างเสริมพลานุภาพของฝรั่งเศสในยุโรปให้เหนือกว่าอำนาจของฮับส์บูร์ก
ในระยะแรกของสงครามการเข้าไปโจมตีในดัชชีลอแรนของพระเจ้าอ็องรีประสบกับความสำเร็จ โดยทรงยึดนครของจักรวรรดิโรมันอันศักดิ์สิทธิ์ได้สามแห่ง คือ แม็ส ตูล และ แวร์เดิง แต่เมื่อทรงเดินทัพไปรุกรานแคว้นตอสคานาในปี ค.ศ. 1553 ในการสนับสนุนซีเอนาที่ถูกโจมตีโดยกองทัพของจักรวรรดิโรมันอันศักดิ์สิทธิ์และตอสคานา พระองค์ก็ได้รับความพ่ายแพ้ในยุทธการที่มาร์เชียโนต่อจัน จาโกโม เด เมดีชี (Gian Giacomo Medici) ซีเอนาเสียเมืองในปี ค.ศ. 1555 และในที่สุดก็กลายเป็นส่วนหนึ่งของแกรนด์ดัชชีตอสคานาที่ก่อตั้งขึ้นโดยโกซีโมที่ 1 เด เมดีชี
สนธิสัญญา Vaucelles ลงนามกันเมื่อวันที่ 5 กุมภาพันธ์ ค.ศ. 1556 ระหว่างพระเจ้าเฟลีเปที่ 2 แห่งสเปน และพระเจ้าอ็องรีที่ 2 แห่งฝรั่งเศส ตามข้อตกลงฝรั่งเศสต้องยกแคว้นฟร็องช์-กงเตให้แก่พระเจ้าเฟลีเป และฝรั่งเศสก็ละเมิดสนธิสัญญาไม่นานหลังจากที่ลงนาม
เมื่อจักรพรรดิคาร์ลที่ 5 สละราชสมบัติในปี ค.ศ. 1556 โดยแบ่งจักรวรรดิโรมันอันศักดิ์สิทธิ์ระหว่างพระเจ้าฟิลิปที่ 2 แห่งสเปน และจักรพรรดิแฟร์ดีนันด์ที่ 1 ศูนย์ของสงครามก็เปลี่ยนไปเป็นบริเวณฟลานเดอร์ส ที่พระเจ้าฟิลิปและเอมมานูเอล ฟิลิแบร์ต ดยุกแห่งซาวอยได้รับชัยชนะต่อฝรั่งเศสในยุทธการที่แซ็ง-ก็องแต็ง (Battle of St. Quentin) การเข้าร่วมสงครามโดยอังกฤษในปลายปีเดียวกันทำให้ฝรั่งเศสสามารถยึดกาเลได้ และทำการทำลายทรัพย์สินของสเปนในบริเวณกลุ่มประเทศแผ่นดินต่ำ แต่กระนั้นพระเจ้าอ็องรีที่ 2 แห่งฝรั่งเศสก็ยังทรงถูกบังคับให้ยอมตกลงในสัญญาสันติภาพในการประกาศสละการอ้างสิทธิทุกอย่างในอิตาลี
แต่สงครามสิ้นสุดลงด้วยเหตุผลอื่นที่ไม่เกี่ยวกับสงครามโดยตรง ที่รวมทั้งการประกาศล้างหนี้ซ้อนในปี ค.ศ. 1557 เมื่อราชบัลลังก์สเปนตามด้วยฝรั่งเศสประกาศล้มเลิกหนี้สินต่างๆ ทั้งหมด นอกจากนั้นทั้งสองฝ่ายก็ยังต้องเผชิญหน้ากับปรปักษ์โปรเตสแตนต์ภายในราชอาณาจักรของตนเองที่ต่างก็หวังที่จะทำลายให้หมดสิ้น

**อ้างอิง**

**ดูเพิ่ม **
 สงครามอิตาลี- ประวัติศาสตร์อิตาลี- ประวัติศาสตร์ฝรั่งเศส- จักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์- จักรวรรดิโรมันอันศักดิ์สิทธิ์- พระเจ้าอ็องรีที่ 2 แห่งฝรั่งเศส

**แหล่งข้อมูลอื่น**
หมวดหมู่:สงครามอิตาลี
หมวดหมู่:สงครามในคริสต์ทศวรรษ 1550
หมวดหมู่:สงครามในคริสต์ศตวรรษที่ 16
หมวดหมู่:สงครามเกี่ยวข้องกับทวีปยุโรป
หมวดหมู่:สงครามเกี่ยวข้องกับอิตาลี
หมวดหมู่:สงครามเกี่ยวข้องกับฝรั่งเศส
หมวดหมู่:สงครามเกี่ยวข้องกับสเปน
หมวดหมู่:สงครามเกี่ยวข้องกับอังกฤษ
หมวดหมู่:สงครามเกี่ยวข้องกับจักรวรรดิโรมันอันศักดิ์สิทธิ์
ท็อปอวอร์ด 2001

ท็อปอวอร์ด 2001 ครั้งที่ 2 ประจำปี 2544 

**สาขาโทรทัศน์**

**ผู้ประกาศข่าวชายยอดเยี่ยม**
 สุทธิพงศ์ ทัดพิทักษ์กุล จาก สถานีโทรทัศน์ไทยทีวีสีช่อง 3

**ผู้ประกาศข่าวหญิงยอดเยี่ยม**
 ศศินา วิมุตตานนท์ จาก สถานีโทรทัศน์สีกองทัพบกช่อง 7

**พิธีกรชายยอดเยี่ยม**
 ไตรภพ ลิมปพัทธ์ จากรายการ เกมเศรษฐี สถานีโทรทัศน์ไทยทีวีสีช่อง 3

**พิธีกรหญิงยอดเยี่ยม**
 คัทลียา แมคอินทอช จากรายการ สมาคมชมดาว สถานีโทรทัศน์ไทยทีวีสีช่อง 3

**สาขาละครโทรทัศน์**

**ละครโทรทัศน์ยอดเยี่ยม**
 ดาวหลงฟ้า ภูผาสีเงิน (กันตนา,สถานีโทรทัศน์สีกองทัพบกช่อง 7)

**ผู้กำกับละครยอดเยี่ยม**
 นพพล โกมารชุน (เก็บแผ่นดิน,สถานีโทรทัศน์สีกองทัพบกช่อง 7)

**ผู้เขียนบทละครยอดเยี่ยม**
 เอื้องอรุณ สมิตสุวรรณ (ดาวหลงฟ้า ภูผาสีเงิน,สถานีโทรทัศน์สีกองทัพบกช่อง 7)

**ดาราดาวรุ่งชายยอดเยี่ยม**
 ณัฐวุฒิ สกิดใจ (เก็บแผ่นดิน,สถานีโทรทัศน์สีกองทัพบกช่อง 7)

**ดาราดาวรุ่งหญิงยอดเยี่ยม**
 คุณพลอยไพลิน เจนเซ่น (ดาวหลงฟ้า ภูผาสีเงิน,สถานีโทรทัศน์สีกองทัพบกช่อง 7)

**ดาราสมทบชายยอดเยี่ยม**
 อรรถพร ธีมากร (เก็บแผ่นดิน,สถานีโทรทัศน์สีกองทัพบกช่อง 7)

**ดาราสมทบหญิงยอดเยี่ยม**
 ธัญญาเรศ รามณรงค์ (สามีตีตรา,สถานีโทรทัศน์ไทยทีวีสีช่อง 3)

**ดารานำชายยอดเยี่ยม**
 แอนดริว เกร้กสัน (ทางผ่านกามเทพ,สถานีโทรทัศน์ไทยทีวีสีช่อง 3)

**ดารานำหญิงยอดเยี่ยม**
พรชิตา ณ สงขลา (สะใภ้ไร้ศักดินา,สถานีโทรทัศน์ไทยทีวีสีช่อง 3)
*พิยดา อัครเศรณี (รักเกิดในตลาดสด,สถานีโทรทัศน์สีกองทัพบกช่อง 7)
*วรนุช วงษ์สวรรค์ (โนห์รา,สถานีโทรทัศน์สีกองทัพบกช่อง 7)
*สุวนันท์ คงยิ่ง (เงาใจ,สถานีโทรทัศน์สีกองทัพบกช่อง 7)
*แอน ทองประสม (สามีตีตรา,สถานีโทรทัศน์ไทยทีวีสีช่อง 3)

**สาขาดนตรี**

**นักร้องชายยอดเยี่ยม**
 ธงไชย แมคอินไตย์

**อ้างอิง**
 fix-attempted=yes -  About us Awards : www.thaitv3.com-  มาดูกันว่าเป่าฯได้รับรางวัลอะไรบ้างfix-attempted=yes 
หมวดหมู่:ท็อปอวอร์ด
โหมดกากุเอ็งโคคูนทาวเวอร์

โหมดกากุเอ็งโคคูนทาวเวอร์ (Mode Gakuen Cocoon Tower; Mōdo gakuen kokūn tawā) เป็นศูนย์การศึกษา 50 ชั้น สูง 204 เมตร ตั้งอยู่ในย่านนิชิชินจูกุ ในเขตชินจูกุ กรุงโตเกียว ญี่ปุ่น เป็นที่ตั้งของ Special educations สามแห่ง ได้แก่ Tokyo Mode Gakuen (สถานศึกษาวิชาชีพแฟชั่น), HAL Tokyo (วิทยาลัยเทคโนโลยีพิเศษและการออกแบบ), และ Shuto Ikō (วิทยาลัยการแพทย์) สร้างแล้วเสร็จเมื่อเดือนตุลาคม พ.ศ. 2551 เป็นอาคารสถานศึกษาที่สูงเป็นอันดับสองของโลก และเป็นอาคารที่สูงเป็นอันดับที่ 17 ในโตเกียว ได้รับรางวัล 2008 Skyscraper of the Year จาก Emporis.com

**การออกแบบ**
Mode Gakuen ได้ประกาศให้สถาปนิกเสนอตัวอย่างการออกแบบอาคารเพื่อคัดเลือกแบบที่จะนำไปใช้สร้างอาคารหลังใหม่ในโตเกียว โดยมีเงื่อนไขว่าอาคารจะต้องไม่เป็นทรงสี่เหลี่ยมมุมฉาก มีสถาปนิกที่สนใจราว 50 รายเสนอแบบอาคารกว่า 150 แบบให้แก่ Mode Gakuen แบบที่ชนะคือโครงสร้างคล้ายรังไหมที่ออกแบบโดย Tange Associates
ตามแบบของเคนโซ ทังเงะ รูปทรงรังไหมสื่อความหมายว่าอาคารนี้เป็นสถานที่อบรมกล่อมเกลานักเรียนในอาคาร โครงอะลูมิเนียมสีขาวและกระจกสีน้ำเงินเข้มภายนอกอาคารวางเรียงเป็นเปลือกรูปโค้งไขว้สลับไปมาตามโครงข่ายของเส้นทแยงมุมสีขาว ทำให้ได้ชื่อว่า "Cocoon Tower" โฆษกของ Tange Associates กล่าวว่า จุดมุ่งหมายของอาคารนี้คือเพื่อทำให้บริเวณโดยรอบมีชีวิตชีวา และเป็นประตูเชื่อมระหว่างสถานีรถไฟชินจูกุ กับเขตศูนย์กลางธุรกิจชินจูกุ แบบของอาคารนี้ได้รับรางวัล 2008 Skyscraper of the year award จาก Emporis.com

**การใช้งาน**
Mode Gakuen Cocoon Tower เริ่มก่อสร้างเมื่อเดือนพฤษภาคม พ.ศ. 2549 บนบริเวณที่เคยเป็นที่ตั้งของอาคารสำนักงานใหญ่ Asahi Mutual Life Insurance Company ที่รื้อถอนไปแล้ว และเสร็จสมบูรณ์ในเดือนตุลาคม พ.ศ. 2551 มีทั้งหมด 50 ชั้น สูง 204 เมตร เป็นอาคารสถานศึกษาที่สูงเป็นอันดับสองของโลก รองจากอาคารหลักของ มหาวิทยาลัยมอสโก และเป็นอาคารที่สูงเป็นอันดับที่ 17 ในโตเกียว ในอาคารเป็นที่ตั้งของสถานศึกษาวิชาชีพสามแห่ง รองรับนักเรียนได้ 10,000 คน Tokyo Mode Gakuen ซึ่งนำชื่อไปตั้งชื่ออาคาร เป็นสถานศึกษาด้านแฟชั่น อีกสองแห่งคือ HAL Tokyo เป็นสถานศึกษาด้านเทคโนโลยีสารสนเทศ และ Shuto Ikō สถานศึกษาด้านการแพทย์ ดำเนินงานโดยมหาวิทยาลัย Mode Gakuen แต่ละชั้นของอาคารประกอบด้วยห้องเรียนทรงสี่เหลี่ยมมุมฉากสามห้องที่อยู่รอบแก่นกลางชั้นใน แก่นกลางนี้ประกอบด้วยลิฟต์ บันได และ Support shaft ทุก ๆ สามชั้นจะมีห้องนั่งเล่นสำหรับนักเรียนความสูงสามชั้นอยู่ระหว่างห้องเรียนแต่ละห้องและหันแต่ละด้านไปทางทิศตะวันออก ตะวันตกเฉียงใต้ และตะวันตกเฉียงเหนือ

**ดูเพิ่ม**
 รายชื่ออาคารและสิ่งก่อสร้างที่สูงที่สุดในญี่ปุ่น

**อ้างอิง**

**แหล่งข้อมูลอื่น**
 โหมดกากุเอ็งโคคูนทาวเวอร์
หมวดหมู่:สิ่งก่อสร้างในเขตชินจูกุ
หมวดหมู่:ตึกระฟ้าในโตเกียว
เคาน์ตีอาร์ตัว

เคาน์ตีอาร์ตัว (graafschap Artesië, Comté d'Artois, County of Artois) เป็นอาณาจักรเคานท์คาโรแล็งเชียงที่ก่อตั้งขึ้นในราชอาณาจักรแฟรงค์ตะวันตก ในสมัยโรมันอาร์ตัวตั้งอยู่ในจังหวัดเบลจิคาและเจอร์มาเนียใต้และเป็นที่ตั้งถิ่นฐานของเคลต์ จนกระทั่งมาแทนด้วยชนเจอร์มานิคเมื่ออำนาจของจักรวรรดิโรมันเสื่อมลง
เคาน์ตีอาร์ตัวตั้งอยู่ทางตอนเหนือของฝรั่งเศสปัจจุบันติดกับพรมแดนเบลเยียม มีเนื้อที่ราว 4000 ตารางกิโลเมตรและมีประชากรราวหนึ่งล้านคน เมืองสำคัญก็ได้แก่ อารัส, กาแล, บูลอญ-ซูร์-แมร์, แซ็งตอแมร์ ล็องส์ (Lens) และเบตูน (Béthune) ในปัจจุบันอาร์ตัวตั้งอยู่ทางตอนกลางของจังหวัดปาดกาแล

**อ้างอิง**

**ดูเพิ่ม**
จักรวรรดิโรมันอันศักดิ์สิทธิ์
หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:สิ้นสุดในคริสต์ศตวรรษที่ 17 
หมวดหมู่:รัฐสิ้นสภาพในประเทศฝรั่งเศส
หมวดหมู่:รัฐสิ้นสภาพในประเทศเนเธอร์แลนด์
หมวดหมู่:กลุ่มเบอร์กันดี
หมวดหมู่:กลุ่มสิบเจ็ดมณฑล
เนเธอร์แลนด์ของบูร์กอญ

เนเธอร์แลนด์ของบูร์กอญ (Burgundian Netherlands,  Pays-Bas bourguignons, Bourgondische Nederlanden, Burgundeschen Nidderlanden, Bas Payis borguignons) ในประวัติศาสตร์ของกลุ่มประเทศแผ่นดินต่ำ “เนเธอร์แลนด์ของบูร์กอญ” เป็นสมัยประวัติศาสตร์ในช่วงที่ดยุกแห่งบูร์กอญปกครองบริเวณนี้ รวมทั้ง ลักเซมเบิร์ก และทางตอนเหนือของฝรั่งเศสระหว่างค.ศ. 1384 ถึง 1530

**ราชวงศ์**
ดินแดนส่วนใหญ่ของบริเวณที่ว่านี้ตกไปเป็นของดยุกแห่งบูร์กอญจากราชวงศ์วาลัว หรือราชวงศ์วาลัว-บูร์กอญซึ่งเป็นสายรองของพระราชวงศ์ฝรั่งเศสในปี ค.ศ. 1384 เมื่อหลุยส์เดอมาล (Louis de Mâle) เคานท์แห่งฟลานเดอร์สเสียชีวิต มากาเร็ตที่ 3 เคานเตสแห่งฟลานเดอร์ส ผู้เป็นทายาทของหลุยส์สมรสกับฟิลิปเดอะโบลด์พระราชโอรสองค์สุดท้องในพระเจ้าจอห์นที่ 2 แห่งฝรั่งเศส ผู้เป็นดยุกแห่งราชวงศ์วาลัวส์คนแรกของบูร์กอญ ฉะนั้นจึงได้รับ เคาน์ตีฟลานเดอร์ส, อาร์ตัว, เรเทล, บูร์กอญ และ เนอแวร์เป็นมรดก มากาเร็ตและฟิลิปเริ่มต้นสมัยการปกครองของบูร์กอญในกลุ่มประเทศแผ่นดินต่ำ
ดินแดนบูร์กอญมาขยายตัวเพิ่มขึ้นโดยเริ่มจากการได้เคาน์ตีนามูร์ในปีค.ศ. 1421, ดัชชีบราบันต์ และดัชชีลิมบวร์คในปี ค.ศ. 1430, เคาน์ตีแอโน, เคาน์ตีฮอลแลนด์ และเซแลนด์ในปี ค.ศ. 1432, ดัชชีลักเซมเบิร์กในปีค.ศ. 1441 และดัชชีเกลเดอร์สในปี ค.ศ. 1473
สมัยของการปกครองโดยราชวงศ์วาลัวมาสิ้นสุดลงในปี ค.ศ. 1477 เมื่อชาร์ลผู้อาจหาญ เสียชีวิตในสนามรบโดยไม่มีทายาทชาย ดินแดนอาณาจักรดยุกจึงกลับไปเป็นของราชบัลลังก์ฝรั่งเศส และส่วนที่เป็นกลุ่มประเทศแผ่นดินต่ำตกไปเป็นของฟิลิปแห่งฮาพส์บวร์ค โอรสของมารีแห่งบูร์กอญกับจักรพรรดิมัคซีมีลีอานที่ 1 แห่งจักรวรรดิโรมันอันศักดิ์สิทธิ์

**อ้างอิง**
 Panofsky, Erwin, Early Netherlandish Painting- Prevenier, W. and Blockmans W., The Burgundian Netherlands Cambridge University Press 1986

**ดูเพิ่ม**
 แคว้นบูร์กอญ - ดยุกแห่งบูร์กอญ 

**แหล่งข้อมูลอื่น**
  Metropolitan Museum: "Burgundian Netherlands: Court Life-  Metropolitan Museum: "Burgundian Netherlands: Private Life
หมวดหมู่:ประวัติศาสตร์เนเธอร์แลนด์
หมวดหมู่:ประวัติศาสตร์เบลเยียม
หมวดหมู่:กลุ่มบูร์กอญ
หมวดหมู่:กลุ่มสิบเจ็ดมณฑล
หมวดหมู่:รัฐและดินแดนที่ก่อตั้งในคริสต์ศตวรรษที่ 14
หมวดหมู่:สิ้นสุดในคริสต์ศตวรรษที่ 16
อึมบอมเบลา

อึมบอมเบลา (Mbombela) หรือชื่อเดิม เนลสไปรต์ (Nelspruit) เป็นเมืองทางทิศตะวันออกเฉียงเหนือของประเทศแอฟริกาใต้ ตั้งอยู่บนแม่น้ำครอคอไดล์ โดยเมืองเนลสไปรต์เริ่มก่อตั้งเมื่อ พ.ศ. 2448  โดยเป็นเมืองหลักของจังหวัดอึมพูมาลังกา (Mpumalanga) ปัจจุบันมีประชากรประมาณสองแสนคน
เศรษฐกิจของเมืองได้แก่อุตสาหกรรมและเกษตรกรรม โดยเป็นศูนย์กลางสำหรับภูมิภาคตะวันออกเฉียงเหนือของประเทศ สินค้าหลักที่สำคัญได้แก่ กระดาษ เฟอร์นิเจอร์ ผลไม้จำพวกส้ม มะม่วง กล้วย อาโวคาโด และถั่วแมคาเดเมีย
ใน พ.ศ. 2553 อึมบอมเบลาเป็นหนึ่งในเมืองที่ร่วมจัดฟุตบอลโลก 2010

**อ้างอิง**

**แหล่งข้อมูลอื่น**
  Mbombela Local Municipality- Mbombela-  Ehlanzeni District Municipality-  Pacific Trail MFG
หมวดหมู่:เมืองในประเทศแอฟริกาใต้
ดิสอิสเดอะวัน

ดิสอิสเดอะวัน (This Is the One) คือสตูดิโออัลบั้มภาษาอังกฤษลำดับที่ 3 ของอุทาดะ นักร้อง-นักแต่งเพลงแนวป็อป ชาวญี่ปุ่นที่เติบโตในอเมริกัน จนกระทั่ง 10 ขวบ จึงย้ายกลับญี่ปุ่น ทำให้เธอมีทักษะในการใช้ภาษาอังกฤษดีมาก อัลบั้มในตอนแรกจะวางจำหน่ายในญี่ปุ่นวันที่ 4 มีนาคม พ.ศ. 2552 แต่ก็ได้เลื่อนมาเป็นวันที่ 14 มีนาคม พ.ศ. 2552 ใส่วนนประเทศไทยได้วางจำหน่ายวันที่  2 เมษายน พ.ศ. 2552 ในญี่ปุ่นดิสอิสเดอะวัน ขึ้นไปในอันดับหนึ่งในชาร์ตอัลบั้มสากลของ Oricon และในสหรัฐอเมริกาก็ได้ขึ้นไปอยู่ที่อันดับ 69 ในชาร์ตบิลบอร์ด 200

**รายชื่อเพลง**

**ชาร์ตและยอดขาย**

**ชาร์ตประจำสัปดาห์**

**ชาร์ตสิ้นปี**

**ยอดขาย**

**อ้างอิง**

**แหล่งข้อมูลอื่น**
  Utada.com date=2007-10-12 
หมวดหมู่:อัลบั้มเพลงของฮิการุ อูตาดะ
หมวดหมู่:อัลบั้มเพลงในปี พ.ศ. 2552
หมวดหมู่:อัลบั้มเพลงภาษาอังกฤษ
หมวดหมู่:อัลบั้มเพลงแนวอาร์แอนด์บี
หมวดหมู่:อัลบั้มเพลงแนวป็อป
หมวดหมู่:อัลบั้มเพลงแนวฮิปฮอป
แนนซี ซินาตรา

แนนซี แซนดรา ซินาตรา (Nancy Sandra Sinatra) เกิดเมื่อวันที่ 8 มิถุนายน ค.ศ. 1940 ในเมืองเจอร์ซี รัฐนิวเจอร์ซีย์ เป็นนักร้อง นักแสดงชาวอเมริกัน เธอเป็นลูกสาวของนักร้อง/นักแสดง แฟรงก์ ซินาตรา กับภรรยาคนแรก แนนซี บาร์บาโต เธอมีผลงานเพลงฮิตที่เป็นเพลงประจำตัวอย่างเพลง "These Boots Are Made for Walkin'" ในปี 1966 สำหรับเพลงดังอื่นเช่น  "Sugar Town", "How Does That Grab You, Darlin'?" และเพลงธีมประกอบภาพยนตร์เจมส์บอนด์ที่ชื่อ "You Only Live Twice"
ในวันครบรอบอายุ 4 ปี ฟิล ซิลเวอร์สและจิมมี แวน ฮูเซน เขียนเพลงที่ชื่อ "Nancy (With the Laughing Face)" ให้พ่อของเธอร้อง
แนนซี ซินาตราเริ่มอาชีพด้วยการร้องเพลงและนักแสดงในต้นคริสต์ทศวรรษ 1960 แต่ในช่วงแรกประสบความสำเร็จเฉพาะในยุโรปและญี่ปุ่น จนเมื่อมีเพลงอันดับ 1 อย่าง "These Boots Are Made for Walkin'" ที่เป็นเพลงยั่ว แต่ให้ความรู้สึกความเป็นธรรมชาติ และเพลงโด่งดังทำให้เธอเป็นสัญลักษณ์ของหญิงสไตล์ โก-โกบูต ภาพคลิปของเพลงนี้เป็นภาพซินาตรากับทรงผมฟูใหญ่กับหญิงสาวอีก 6 คนนุ่งสั้น แบบโก-โกบูต ใส่มินิสเกิร์ต เพลงนี้เขียนโดยลี ฮาเซิลวูด และโปรดิวซ์ด้วย ซึ่งเขาร่วมทำงานกับซินาตราในอีกหลายเพลงฮิตที่เป็นเพลงคู่ รวมถึงเพลง "Some Velvet Morning" และในปี 1966 และ 1967 ซินาตรา มีเพลงฮิต 13 เพลงบนชาร์ตเพลง ซึ่งทั้งหมดเรียบเรียงและมีคอนดักเตอร์คือ บิลลี สเตรนจ์
ในปี 1967 เธอได้ร้องเพลงคู่กับพ่อของเธอ ซึ่งถือเป็นเพลงอันดับ 1 เพลงที่ 2 ของเธอ ชื่อเพลง "Somethin' Stupid" เธอยังได้ร่วมแสดงกับเอลวิส เพรสลีย์ ในภาพยนตร์ Speedway

**อ้างอิง**
หมวดหมู่:นักร้องอเมริกัน
หมวดหมู่:นักแสดงอเมริกัน
หมวดหมู่:ศิลปินสังกัดรีพรีซเรเคิดส์
หมวดหมู่:ศิลปินสังกัดอาร์ซีเอวิคเตอร์
หมวดหมู่:ศิลปินสังกัดอีเล็คตร้าเรเคิดส์
หมวดหมู่:บุคคลจากรัฐนิวเจอร์ซีย์
วัดแค (จังหวัดนครปฐม)

วัดแค ตั้งอยู่บริเวณตำบลวัดแค อำเภอนครชัยศรี จังหวัดนครปฐม มีชื่อเดิมว่า วัดกัมพูชาราม ซึ่งเป็นชื่อที่ตั้งขึ้นตามเชื้อชาติของผู้อยู่อาศัยในบริเวณนี้ ซึ่งเป็นชาวกัมพูชาซึ่งถูกกวาดต้อนมาภายหลังแพ้สงคราม โดยไม่ปรากฏหลักฐานที่แน่ชัดว่าสร้างขึ้นในยุคสมัยใด และใครเป็นผู้สร้าง แต่ตามประวัติแล้วเชื่อว่าน่าจะถูกสร้างขึ้นในช่วงต้นกรุงรัตนโกสินทร์ ซึ่งเมื่อพิจารณาจากหลักฐานทางศิลปะ และลักษณะความโดดเด่นทางด้านสถาปัตยกรรมของแต่ละยุคสมัย สิ่งที่วัดแค มีลักษณะพิเศษที่แตกต่างจากวัดอื่นโดยทั่วไป ก็คือ เครื่องยอดของหลังคาโบสถ์เป็นรูปมังกรแทนที่เครื่องยอดทั่วไปตามสถาปัตยกรมแบบพุทธศาสนาซึ่งมีช่อฟ้า ใบระกา หางหงษ์ มังกรแบบจีนนี้เลื้อยขดอยู่ที่ปลายสุดของสันหลังคาทั้งสองด้าน ซึ่งล้วนแล้วแต่เป็นการใช้ศิลปกรรมแบบจีน นอกจากนั้นบริเวณหน้าบันของวิหาร ยังมีเครื่องถ้วยชามทั้งที่เป็นชามลายครามและชาม ซึ่งการใช้ถ้วยชามประดับสถาปัตยกรรม จากหลักฐานทางประวัติศาสตร์ ลักษณะทางศิลปะ สถาปัตยกรรม และข้อสังเกตต่าง ๆ จึงสันนิษฐานได้ว่า วัดแค น่าจะสร้างขึ้นในสมัย รัชกาลที่ 3 แห่งกรุงรัตนโกสินทร์ ซึ่งเป็นรูปแบบที่นิยมกันในสมัยนั้น ซึ่งมักเรียกว่าแบบจีนนี้นิยม  ดังเช่นพระอุโบสถวัดเทพธิดาราม พระปรางค์วัดอรุณ พระอุโบสถวัดเขายี่สาร อำเภออัมพวา สมุทรสงคราม เป็นต้น 
โดยจากการศึกษาประวัติศาสตร์และการตั้งถิ่นฐานของชุมชนโบราณในอดีต พบว่านับตั้งแต่สมัยกรุงรัตนโกสินทร์ตอนต้นตั้งแต่รัชกาลที่ 1–3 ไทยยังมีสงครามกับเพื่อนบ้านอยู่เป็นระยะ ๆ ทำให้มีการอพยพเชลยศึกจากประเทศเพื่อนบ้านเข้ามาเป็นกำลังพัฒนาประเทศ เชลยศึกเหล่านั้นถูกกำหนดให้นำมาไว้ที่ริมแม่น้ำนครชัยศรี โดยเฉพาะเขตอำเภอนครชัยศรี เช่น ชุมชนชาวลาวที่ใกล้วัดกลางคูเวียง ชุมชนชาวเขมรที่ใกล้วัดแคและวัดสัมปทวน ส่วนชุมชนชาวแขกฮินดูจากเขมรไว้ที่วัดโคกแขก และมอญไว้ที่ทางราชบุรี  แต่เดินทางผ่านแม่น้ำนครชัยศรีช่วงวัดท่ามอญ วัดตรงนั้นจึงชื่อวัดท่ามอญ  ซึ่งในช่วงรัชกาลที่ 3  ได้มีการอพยพย้ายถิ่นของคนจีนจากหลายจังหวัดและมณฑลของจีนแผ่นดินใหญ่ เพื่อหลีกหนีความยากลำบากจากการดำรงชีพในจีน เพื่อหาแหล่งดำรงชีพที่ดีกว่า จึงมุ่งตั้งหลักปักฐานในประเทศไทย โดยรอนแรมมาทางเรือเข้ามายังอ่าวไทยเพื่อที่จะมาพึ่งพระบรมโพธิสมภารพระมหากษัตริย์ไทย ซึ่งคนจีนเหล่านั้นก็ได้รับการต้อนรับด้วยดี ทำให้คนจีนแทรกตัวอยู่ในชุมชนไทยทุกหนทุกแห่งที่อยู่ริมแม่น้ำลำคลองในภาคกลางรวมถึงที่มณฑลนครชัยศรีแห่งนี้ด้วย
เมื่อศึกษาประวัติศาสตร์ชุมชนบริเวณนครชัยศรี พบว่า หลักฐานจากตอนหนึ่งของหนังสือ พระบาทสมเด็จพระมงกุฎเกล้า เจ้าอยู่หัวกับโบราณคดีในเมืองนครชัยศรี ซึ่งอาจารย์ชูสิริ จามรมาน คณะอักษรศาสตร์ มหาวิทยาลัยศิลปากร เรียบเรียงเมื่อ พ.ศ. 2513  ตอนหนึ่งว่า เมืองนครชัยศรี สร้างขึ้นในรัชสมัยสมเด็จพระมหาจักรพรรดิ แห่งกรุงศรีอยุธยา เมืองนี้ตั้งอยู่ริมแม่น้ำท่าจีน ใกล้บริเวณอำเภอนครชัยศรีปัจจุบัน ได้ย้ายจากที่นั่น มาอยู่ที่ใกล้บริเวณองค์พระปฐมเจดีย์ เมื่อปี พ.ศ. 2440 คือ  ในรัชสมัยของพระบาทสมเด็จพระจุลจอมเกล้าเจ้าอยู่หัว รัชกาลที่ 5
แค
แอกเซสซอรี

คำสำคัญ "แอกเซสซอรี" หรือ "accessory" หมายความว่า อุปกรณ์ กล่าวคือ เครื่องมือ, เครื่องใช้, เครื่องช่วย หรือ เครื่องประกอบ โดยสามารถหมายถึง

**กฎหมาย**
 อุปกรณ์ (accessory) - สังหาริมทรัพย์ซึ่งโดยปรกตินิยมเฉพาะถิ่นหรือโดยเจตนาชัดแจ้งของเจ้าของทรัพย์ที่เป็นประธาน (อังกฤษ: principal) เป็นของใช้ประจำอยู่กับทรัพย์ที่เป็นประธานเป็นอาจิณ เพื่อประโยชน์แก่การจัดดูแลใช้สอยหรือรักษาทรัพย์ที่เป็นประธาน และเจ้าของทรัพย์ได้นำมาสู่ทรัพย์ที่เป็นประธานโดยการนำมาติดต่อหรือปรับ เข้าไว้ หรือทำโดยประการอื่นใดในฐานะเป็นของใช้ประกอบกับทรัพย์ที่เป็นประธานนั้น- ผู้สนับสนุนการกระทำความผิด (accessory) - ผู้กระทำด้วยประการใด ๆ อันเป็นการช่วยเหลือหรือให้ความสะดวกในการที่ผู้อื่นกระทำความผิด ก่อนหรือขณะกระทำความผิด แม้ผู้กระทำความผิดจะมิได้รู้ถึงการช่วยเหลือหรือให้ความสะดวกนั้นก็ตาม

**ศิลปกรรมและการบันเทิง**
 แอกเซสเซอรี (วงดนตรี) (accessory) - วงดนตรีสัญชาติเยอรมนีวงหนึ่ง- อุปกรณ์เกมวีดิทัศน์ (video game accessor) - ฮาร์ดแวร์ใช้ประกอบในการเล่นเกมวีดิทัศน์- เครื่องประกอบสมัยนิยม (fashion accessory) - วัตถุที่ใช้ประกอบสมัยนิยม เช่น เครื่องแต่งกายชิ้นต่าง ๆ เป็นต้น

**วิทยาศาสตร์**
 กระดูกแอกเซสซอรี (accessory bone)- แกนแอกเซสซอรี (accessory nucleus) - ในกายวิภาคศาสตร์ คือแกนประสาทสมอง (cranial nerve nucleus)- ประสาทแอกเซสซอรี (accessory nerve) - หรือ ประสาทสมองเส้นที่ 11

**ดูเพิ่ม**
 อุปกรณ์ (แก้ความกำกวม)
สารประกอบอะลิฟาติก

สารประกอบอะลิฟาติก (Aliphatic Compound IPA: ˌæləˈfætɪk; G. aleiphar, fat, oil) คือสารประกอบในศาสตร์เคมีอินทรีย์ที่ประกอบด้วยคาร์บอนและไฮโดรเจน (สารประกอบไฮโดรคาร์บอน) ประเภทที่ไม่มีวงอะโรมาติก สารประกอบอะลิฟาติกสามารถประกอบด้วยวง (cyclic) เช่นไซโคลเฮกเซนหรืออไซคลิก สารประกอบอาจอยู่ในรูปอิ่มตัว เช่น เฮกเซนหรือไม่อิ่มตัว เช่น เฮกซีน ก็ได้ 
ในสารประกอบอะลิฟาติก อะตอมของคาร์บอนจะสร้างพันธะแก่กันอาจอยู่ในแบบโซ่ตรง (straight chains), โซ่กิ่ง (branched chains), หรือไม่เป็นวงอะโรมาติกก็ได้ (อะลิไซคลิก) และอาจสร้างพันธะเดี่ยว (แอลเคน), พันธะคู่ (แอลคีน) หรือพันธะสาม (แอลไคน์) นอกเหนือจากไฮโดรเจนนั้น ยังมีอะตอมของธาตุอื่นๆสามารถสร้างพันธะกับคาร์บอนได้ โดยส่วนมากจะได้แก่อะตอมของออกซิเจน, ไนโตรเจน ซัลเฟอร์ และโคลรีน
สารประกอบอะลิฟาติกอย่างง่ายที่สุดคือมีเทน (CH4) อะลิฟาติกยังรวมไปถึงสารจำพวกแอลเคน อาทิ พาราฟิน ไฮโดรคาร์บอน, แอลคีน อาทิ เอทิลีน และแอลไคน์ เช่น อะเซทิลีน กรดไขมัน ซึ่งจะประกอบด้วยอะลิฟาติกแบบไม่มีกิ่งต่อเข้ากับหมู่คาร์บอกซิล 

**ตัวอย่าง**

**ดูเพิ่ม**
 สารประกอบอะโรมาติก- พันธ์คาร์บอน-คาร์บอน

**อ้างอิง**
หมวดหมู่:สารประกอบอินทรีย์
หมวดหมู่:เคมีอินทรีย์
กัลยาณิวัฒนา

คำสำคัญ "กัลยาณิวัฒนา" สามารถหมายถึง- สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ - สมเด็จพระเชษฐภคินีในพระบาทสมเด็จพระปรมินทรมหาภูมิพลอดุลยเดช- อำเภอกัลยาณิวัฒนา - จังหวัดเชียงใหม่- สถาบันดนตรีกัลยาณิวัฒนา- โรงพยาบาลกัลยาณิวัฒนาการุณย์ คณะแพทยศาสตร์ มหาวิทยาลัยนราธิวาสราชนครินทร์- สวนสมเด็จเจ้าฟ้ากัลยาณิวัฒนา
เอเวรอ

เอ-เวฺรอ (Évreux) เป็นเมืองหลวงของจังหวัดเออร์ในแคว้นโอต-นอร์ม็องดีในประเทศฝรั่งเศส เมืองเอเวรอตั้งอยู่ทางตอนเหนือของฝรั่งเศสบนฝั่งแม่น้ำอีตง (Iton)
ชาวเมืองเอเวรอ เรียกว่า "Ébroïcienne" (หญิง) หรือ "Ébroïciens" (ชาย)
เอเวรอเป็นที่ตั้งของมหาวิหารเอเวรอและอดีตแอบบีแซ็งโตแร็ง (นักบุญทอรินัส)

**อ้างอิง**

**ดูเพิ่ม**
 หน่วยการบริหารของประเทศฝรั่งเศส - จังหวัดในประเทศฝรั่งเศส 

**แหล่งข้อมูลอื่น**
หมวดหมู่:เมืองในจังหวัดเออร์